b'\n_START_ARTICLE_\nThe Rumjacks\n_START_SECTION_\nZgodovina\n_START_PARAGRAPH_\nSkupino je leta 2008 osnoval Will Swan, njihove pesmi pa vsebujejo prvine punk rocka in tradicionalnega keltskega folka. Kmalu po ustanovitvi so izdali prvi EP z naslovom Hung, Drawn & Portered, temu pa je istega leta sledil \xc5\xa1e drugi z naslovom \'Sound as a Pound\'. The Rumjacks so kmalu dobili \xc5\xa1ir\xc5\xa1o podporo publike, pa tudi nekaterih uveljavljenih tujih glasbenih skupin, med katerimi so najpomembnej\xc5\xa1i U.K Subs, GBH ter Gogol Bordello._NEWLINE_Skupino je v prvih nekaj letih zapustilo ve\xc4\x8d \xc4\x8dlanov, kasneje pa se je za nekaj \xc4\x8dasa ustalila v zasedbi Frankie McLaughlin (vokal), Johnny McKelvey (vokal, bas kitara), Anthony Matters (bobni) Gabriel Whitbourne (vokal]], kitara) in Adam Kenny (bend\xc5\xbeo, mandolina, buzuki). V tem \xc4\x8dasu so posneli tri najpomembnej\xc5\xa1e studijske albume; \'Gangs of New Holland\' (2010), \'Sober and Godless\' (2015) ter \'Sleeping Rough\'(2016). Leta 2016 je po mednarodni turneji skupino zapustil bobnar Anthony Matters._NEWLINE_Skupina je velik mednarodni uspeh dosegla leta 2011, po izdaji videospota za pesem "An Irish Pub Song" z albuma \'Gangs of New Holland\'. Na spletnem kanalu YouTube je videospot dobil ve\xc4\x8d kot 37 milijonov ogledov, skupina pa je postala popularna v Evropi in ZDA.'